LSMEM(1)

NUME
lsmem - listează intervalele de memorie de care se dispune cu starea lor curentă

REZUMAT

lsmem [opțiuni]

DESCRIERE

Comanda lsmem enumeră intervalele de memorie de care se dispune și starea lor curentă. Blocurile de memorie listate corespund reprezentării blocurilor de memorie din sysfs. Comanda afișează, de asemenea, dimensiunea unui singur bloc de memorie și cantitățile totale de memorie aflate în stare activă și inactivă.

Ieșirea implicită este compatibilă cu implementarea originală din s390-tools, dar se recomandă cu tărie să evitați să folosiți ieșirile implicite în scripturile dumneavoastră. Definiți întotdeauna în mod explicit coloanele așteptate prin utilizarea opțiunii --output împreună cu o listă de coloane în mediile în care este necesară o ieșire stabilă.

Comanda lsmem afișează întotdeauna un nou interval de memorie atunci când blocul de memorie curent diferă de cel anterior în ceea ce privește o anumită coloană de ieșire. Acest comportament implicit poate fi suprascris cu opțiunea --split (de exemplu: lsmem --split=ZONELE). Cuvântul special none poate fi utilizat împreună cu --split pentru a ignora toate diferențele dintre blocurile de memorie și pentru a crea intervale contigue cât mai mari posibil. Semantica opusă este reprezentată de --all, care listează toate blocurile de memorie individuale.

Rețineți că unele coloane de ieșire pot furniza informații inexacte dacă o politică de divizare forțează lsmem să ignore diferențele dintre anumite atribute. De exemplu, dacă combinați blocuri de memorie amovibile și neamovibile într-un singur interval, atunci întregul interval va fi marcat ca neamovibil în ieșirea lsmem.

Coloanele acceptate sunt RANGE*, SIZE, STATE, REMOVABLE, BLOCK, NODE, ZONES, CONFIGURED și*MEMMAP-ON-MEMORY*.

    RANGE
        Adresele fizice de început și de sfârșit ale intervalului de memorie.

    SIZE
        The size of the memory range, representing the total amount of memory in that range.

    STATE
        Starea actuală de funcționare a intervalului de memorie. Printre stările obișnuite se numără starea activă, starea inactivă și stările de tranziție.

    REMOVABLE
        Dacă memoria este detașabilă.

    BLOCK
        Numărul sau intervalul specific al blocului de memorie.

    NODE
        Nodul NUMA (Non-Uniform Memory Access) căruia îi aparține blocul de memorie.

    ZONES
        Zonele de memorie cărora le aparțin blocurile, cum ar fi DMA, Normal, Movable.

    CONFIGURED
        Starea de configurare a unui bloc de memorie. Consultați chmem(8) pentru detalii privind configurarea sau deconfigurarea blocurilor de memorie.

    MEMMAP-ON-MEMORY
        Starea memmap-on-memory a blocului de memorie în momentul configurării. Această opțiune indică locul în care modulul de conectare la cald a memoriei stochează metadatele sale interne (matricea struct pages sau memmap). Dacă MEMMAP-ON-MEMORY este stabilită la 1, metadatele sunt alocate direct din memoria conectată la cald adăugată recent, permițând operațiuni de adăugare la cald chiar și atunci când sistemul se află sub o presiune mare asupra memoriei. Dacă este stabilită la 0, metadatele memmap sunt alocate din memoria existentă a sistemului.

Nu toate coloanele sunt acceptate pe toate sistemele. Dacă se specifică o coloană neacceptată, lsmem afișează coloana, dar nu furnizează date pentru aceasta. În plus, lsmem poate omite coloane precum CONFIGURED sau MEMMAP-ON-MEMORY dacă aceste stări nu sunt relevante pentru arhitectura sistemului.

Pe sistemele care permit configurarea/deconfigurarea memoriei, memoria trebuie configurată înainte de a putea fi activată.

Linia de rezumat „Memmap on memory parameter” afișează ajustarea globală a opțiunii memmap-on-memory pentru memory_hotplug. Aceasta se configurează de obicei în linia de comandă a nucleului prin intermediul opțiunii memory_hotplug.memmap_on_memory.

OPȚIUNI

-a, --all
    Listează fiecare bloc de memorie în parte, în loc să combine blocuri de memorie cu atribute similare.

-b, --bytes
    Afișează dimensiunile în octeți, și nu într-un format ușor de citit de către om.

    În mod implicit, dimensiunile sunt afișate în unități care reprezintă puteri de 1024 de octeți. Abrevierile formale pentru aceste unități (Kio, Mio, Gio, ...) sunt scurtate la rândul lor la doar prima literă: K, M, G, ....

-J, --json
    Utilizează formatul de ieșire JSON.

-n, --noheadings
    Nu imprimă o linie de antet.

-o, --output listă
    Specifică ce coloane de ieșire se vor afișa. Utilizați --help pentru a obține o listă cu toate coloanele acceptate. Pentru a extinde lista implicită de coloane, specificați listă în formatul +listă. De exemplu, lsmem -o +NODE.

--output-all
    Afișează toate coloanele disponibile.

-P, --pairs
    Produce ieșirea sub formă de perechi cheie=„valoare”. Toate caracterele de valoare potențial nesigure sunt eludate în format hexazecimal (\x<cod>).

-r, --raw
    Produce ieșirea în format brut. Toate caracterele potențial nesigure sunt eludate în format hexazecimal (\x<code>).

-S, --split listă
    Specifică ce coloane (atribute) se utilizează pentru a împărți blocurile de memorie în intervale. Coloanele acceptate sunt STATE, REMOVABLE, NODE, ZONES, CONFIGURED, MEMMAP-ON-MEMORY și none. Celelalte coloane sunt ignorate în mod silențios. Pentru mai multe detalii, a se vedea secțiunea DESCRIERE de mai sus.

-s, --sysroot director
    Adună date despre CPU pentru o instanță Linux, alta decât cea de la care este emisă comanda lsmem. Directorul director specificat este rădăcina de sistem a instanței Linux care urmează să fie inspectată.

--summary[=când]
    Această opțiune controlează ieșirea liniilor de rezumat. Argumentul opțional când poate fi never (niciodată), always (întotdeauna) sau only (doar). Dacă argumentul când este omis, valoarea implicită este only. Ieșirea rezumatului este suprimată pentru --raw, --pairs și --json.

-h, --help
    Afișează acest mesaj de ajutor și iese.

-V, --version
    Afișează versiunea și iese.

MEDIU

LSMEM_COLUMNS
    Specifică o listă de coloane de ieșire, separate prin virgule, care urmează să fie afișate. Pot fi utilizate toate coloanele enumerate în --help.

LIBSMARTCOLS_DEBUG=all
    activează ieșirea de depanare a libsmartcols.

LIBSMARTCOLS_DEBUG_PADDING=on
    utilizează caractere de umplutură vizibile.

AUTORI

lsmem a fost scris inițial de Gerald Schaefer pentru s390-tools în Perl. Versiunea în C pentru util-linux a fost scrisă de Clemens von Mann, Heiko Carstens și Karel Zak.

CONSULTAȚI ȘI

chmem(8)

RAPORTAREA ERORILOR

Pentru rapoarte de eroare, folosiți

DISPONIBILITATE

Comanda lsmem face parte din pachetul util-linux care poate fi descărcat de la